Sunette Bridges praat oor Red October | Maroela Media
Sunette Bridges praat oor Red October
'n Dag nadat duisende mense wêreldwyd aan Sunette Bridges se Red October-veldtog deelgeneem het, het sy aan Maroela Media vertel hoe sy reken die dag afgeloop het.
"Ek is oorweldig. Dit was ongelooflik suksesvol, ten spyte van sekere mediaberigte wat die projek in 'n ras-geding laat ontaard het," het Bridges gesê. Sy het gesê hoewel sekere mediahuise berig het net 'n handjievol mense het deelgeneem, bewys foto's wat instroom van regoor die wêreld, selfs Rusland, Ierland en Kananda, die teendeel.
"Duisende mense het deelgeneem, en dit was nie net 'n klomp 'wittes' soos sommige media berig nie. Ons het bereik wat ons wou, en dit is om 'n boodskap die wêreld in te stuur dat Suid-Afrikaners vermoor word, en moeg is vir misdaad en korrupsie." Sy sê sowat veertig dorpe in Suid-Afrika het aan die veldtog deelgeneem en hoewel daar in sommige dorpe net wit mense was, was daar in ander dorpe, soos Margate, mense van alle rasse wat deelgeneem het.
#RedOctober was Donderdag én Vrydag van die gewildste hutssleutels op Twitter. "Ons het groot bewusmaking geskep en die regering en baie mense onkant betrap – dít sonder om een asblik om te gooi of 'n buiteband aan die brand te steek."
Volgens Bridges gaan daar 'n nou protesvideo gemaak word van al die aksies wat regoor die wêreld plaasgevind het.
Klik hier om verskeie foto's van Red October-aksies te sien.
SuperSport-werker geskors oor Red October-uitlating
Nuuskommentaar: Red Rooi Oktober minderheidsregte?
Sunette Bridges mobiliseer gemeenskappe wêreldwyd vir 'Red October'
Dankie Suette vir jou harde werk en organiesasie ek glo dit sal vrugte afwerp hou so aan mensie .ek glo al die dinge gebeur sodat ons Boere volk sal terugkeer na Jesus en ons gelofte van 16 Des sal eerbiedig.
Hoekom lei die skakel onder die artikel na Sunette se persoonlike nuusblad, en nie na die Red October blad toe nie?